Georg von Rauch

Georg Alexander Cornelius Erich von Rauch (13. august 1904 Pihkva – 17. oktoober 1991 Kiel) oli baltisaksa ajaloolane.

Elulugu
Rauch sündis Pihkvas, kus tema isa Cornelius von Rauch teenis sõjaväearstina. Alates 1911. aastast elas perekond Sangastes, sealgi jätkas isa tööd arstina. Rauch õppis seal juba lapsepõlves selgeks kolm kohalikku keelt: saksa, vene ja eesti, hiljem õppis juurde veel mitu keelt, sealhulgas rootsi keele.

1922. aastal lõpetas ta Tartu Linna Saksa Ühisgümnaasiumi ning 1927. aastal Tartu Ülikooli ajaloo alal. 1926. aastal täiendas ta ennast Tübingeni ja 1930. aastal Breslau Ülikoolis. Arno Rafael Cederbergi õpilasena kaitses ta väitekirja teemal "Reval zur dänischen Zeit und die Hanse" ('Tallinn Taani ajal ja Hansa').

Rauch oli aastatel 1928–1930 ajalooõpetaja Niesky internaatkoolis Oberlausitzis, 1930–1938 Tartu Saksa Eragümnaasiumis, 1938–1939 Tartu Linna Saksa Ühisgümnaasiumis. Aastatel 1936–1939 Lutheri erainstituudi Ida-Euroopa ja kirikuajaloo dotsent.

30. novembril 1939 vabastas Vabariigi Valitsus ta Eesti kodakondsusest. 1939. aastal asus Rauch baltisakslaste ümberasumise käigus elama Posenisse (Poznanisse). Aastatel 1939–1943 töötas ta Poseni Ülikoolis assistendina ja 1943–1945 dotsendina. Rauch habiliteerus 1941. aastal Greifswaldi ülikoolis tööga teemal "Die Universität Dorpat und das Eindringen der frühen Aufklärung in Livland 1690–1710" ('Tartu ülikool ja varase valgustuse mõjud Liivimaal 1690–1710'). See ilmus trükis 1943. aastal ning seda on peetud ka tema üheks peateoseks.

Aastatel 1946–1953 oli ta Marburgi Ülikooli dotsent, 1953–1958 erakorraline professor. 1958. aastal sai ta Kieli Ülikooli Ida-Euroopa ajaloo professoriks ning oli selles ametis kuni emeriteerumiseni 1972. aastal. Kieli Ülikoolis asutas ta Ida-Euroopa Ajaloo Seminari, mis kujunes rahvusvaheliselt tunnustatud uurimiskeskuseks. Aastatel 1973–1979 oli ta Balti Ajaloo Komisjoni esimees.

Rauch pärandas oma raamatukogu Tartu Ülikooli raamatukogule.

Teadustöö
Rauch tegeles lisaks Rootsi aja sündmuste uurimiseleReichsdeutsche Studenten an der schwedischen Universität Dorpat(1632-1710).
Baltische Familiengeschichtliche Mitteilungen, 1933,  nr 1, seite 6-11 ka tunduvalt uuema ajalooga, selle tulemusena andis ta välja Balti riikide ajaloo aastatest 1918–1940 ning oli tänaseni mahukaima baltisaksa ajaloo bibliograafia koostaja.

Ta oli ka tuntud Venemaa ajaloo uurija, koostades põhjalikud uurimused nii Venemaa Keisririigi viimaste aastakümnete kui ka Nõukogude Liidu ajaloost. Venemaa ajaloo uurijana suutis ta vältida stamplikke lähenemisi ja püüdis seda mõista pigem Venemaa, mitte Lääne-Euroopa seisukohast. Lisaks lähemale ajaloole tegeles ta aga jätkuvalt ka keskajaga, avaldades mitmeid artikleid keskaegse Liivimaa viimastest sajanditest.

Retseptsioon Eestis
Rauchi sulest ilmus 1970. aastal saksakeelne "Balti riikide ajalugu: 1918–1940", mis üllitati Eestis Ene Rõngelepi tõlkes raamatuna 1995. aastal. Kaheksa aastat varem, märtsist 1987 kuni juunini 1988 kõlas sama teos eestikeelse sarisaatena Raadio Vaba Euroopas Riho Mesilase tõlkes ja esituses. Tema teoseid on ilmunud ka eesti sõjajärgses ajakirjanduses (Tulimuld, Akadeemia).

Isiklikku
1938. aastal abiellus Rauch Tartus Margarethe Reimeriga, kes oli arst Arthur Reimeri tütar. Nende noorim poeg, Georg von Rauch noorem, oli anarhist, kes hukkus 1971. aastal.

Viited

Kirjandus
Uwe Liszkowski. Brückenbauer in eine fremde Welt. Georg von Rauch als Russlandhistoriker. In: Estland und Russland: Aspekte der Beziehungen beider Länder. Hamburg, 2005. Lk-d 289–312.
 EE 8, 46
 14, 409
 Album Academicum Universitatis Tartuensis 1918–1944. I–III. Trt, 1994, II, 226
 Tartu ülikooli ajalugu: kolmes köites. Tallinn, 1982, I, 18
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 99–100
 Helme, Rein. Autorist. // Balti riikide ajalugu 1918–1940, 136–137
 Piirimäe, Helmut. Professor Georg von Rauchi mälestades. // Kleio (1992) 5/6, 91–92
 Mänd, Anu. Professor Georg von Rauchi raamatukogu. // Kleio (1992) 5/6, 92
 Georg von Rauch. Schriften aus dem Nachlass. Mit einer Bibliographie herausgegeben von Michael Garleff. Tartu, 1994
 Leppik, Lea. Georg Rauch – baltisakslane Eesti ülikoolis. // TÜ ajaloo küsimusi XXIII. Tartu, 2004, 181–194.


Teoseid
Album Normannorum : St. Petersburg- Dorpat. Toimetaja. München: Altherren-Verband der Fraternitas Normannia, 1968.
Aus der baltischen Geschichte : Vorträge, Untersuchungen, Skizzen aus sechs Jahrzehnten. Hannover-Döhren: Hirschheydt, 1980.
 Politische Gruppierungen im Estländischen Deutschtum der 30er Jahre. Die Volksnationale Vereinigung. // Jb. der baltischen Deutschtums 28. Lüneburg, 1981
 Üks eesti rahvalaul ladinakeelses tõlkes. // Tulimuld 36 (1985)
 Die deutschbaltische Geschichtsschreibung nach 1945. // Osteuropa in Vergangenheit und Gegenwart 20. Köln/Wien, 1986
 Autoritare Demokratie zwischen Faschismus und Stalinismus. // Baltica 4 (1988)
 Tartu ülikooli juubel – kas 1982 või 2002. // Akadeemia (2002) 12.
Der Ausbruch des ersten Weltkrieges in den baltischen Provinzen (1914-1918). Lüneburg, 1963.
Balti riikide ajalugu : 1918-1940. Tõlkinud Ene Rõngelep, järelsõna Rein Helme. Tallinn: Detlar, 1995.
Die deutsch-sowjetischen Beziehungen von 1917 bis 1967. Würzburg: Holzner, 1967.
Der Deutsche Orden und die Einheit des baltischen Landes. Hamburg: Hoffmann, 1961.
Der Fall Vegesack im Jahre 1550 : ein Beitrag zur Rechts- und Wirtschaftsgeschichte der Stadt Dorpat. Tartu: 1932.
Geschichte der baltischen Staaten. Esmakordselt trükitud 1970. Viimati trükitud: 1990. ISBN 3-423-04297-4
Geschichte der deutschbaltischen Geschichtsschreibung. Koos Michael Garleffi ja Balti Ajaloo Komisjoniga. Köln: Böhlau, 1986. 
Geschichte des bolschewistischen Russland. Esmakordselt trükitud 1955. Viimati trükitud nime all: Geschichte der Sowjetunion. Stuttgart, Kröner, 7. trükk, 1987. ISBN 3-520-39407-3
Lenin : Grundlegung des Sowjetsystems. Esmakordselt trükitud 1958.
Machtkämpfe und soziale Wandlungen in der Sowjetunion 1923-1961. Stuttgart, 1963. Teine ja täiendatud trükk 1979.
Reval zur daenischen Zeit und die Hanse : [magistritöö]. Juhendaja: Arno Rafael Cederberg. Tartu: 1927.
Der Rigaer Prophetenclub und andere Aufsätze zur baltischen und russischen Geschichte. Hannover-Döhren, 1988.
Russland im Zeitalter des Nationalismus und Imperialismus (1865-1917). München: Kopernikus-Verlag, 1961.
Schriften aus dem Nachlass : [kogumik]. Eessõna: Michael Garleff. Tartu: Tartu Ülikooli Kirjastus, 1994.
Der sowjetische Panslawismus. Hamburg: Terrapress, 1955.
Studien über das Verhältnis Russlands zu Europa. Darmstadt: Wissenschaftliche Buchgesellschaft, 1964.
Die Universität Dorpat und das Eindringen der frühen Aufklärung in Livland, 1690-1710. Essen: Essener Verlagsanstalt, 1943.

 Välislingid 
Stammtafeln nicht immatrikulierter baltischer Adelsgeschlechter

Kategooria:Baltisaksa ajaloolased
Kategooria:Saksamaa ajaloolased
Kategooria:Tartu Usuteadus-Filosoofilise Lutheri Erainstituudi õppejõud
Kategooria:Kieli ülikooli professorid
Kategooria:Tartu Ülikooli filosoofiateaduskonna vilistlased
Kategooria:Korporatsioon Fraternitas Normannia liikmed
Kategooria:Korporatsioon Neobaltia liikmed
Kategooria:Sündinud 1904
Kategooria:Surnud 1991